stanford-oval/wikipedia huggingface dataset:
מסדר איקהמנגה
עיצוב

העיטור בצורת ביצה מתאר שמש עולה, פסל ראש לידנבורג (אנ') (אחד משבעה פסלי ראש מטרקוטה מתקופת הברזל, שהתגלו בדרום אפריקה), שני פרחי ציפור גן עדן, תוף, שלושה עיגולים ושני כבישים. הראש מייצג את האמנויות, השמש מייצגת תהילה, העיגולים מסמלים ספורט, והדרכים מייצגות את הדרך הארוכה למצוינות. בצדו האחורי של העיטור חקוק הסמל הלאומי של דרום אפריקה.
העיטורים נענדים על הצוואר באמצעות סרט זהב עם ארבעה קווים בצבע קרם, משובצים בקצוות ובמרכז רקומות דמויות רוקדות.
ראו גם

מדיה וקבצים בנושא  בוויקישיתוף
הערות שוליים

1 2  "The Order of Ikhamanga". The Presidency. נבדק ב-2023-11-14.
1 2 3 4 5 6 7 8 9 10 11 12 13 14 15 16 17 18 19  Recipients of the National Order Awards, 2003, gov.za
↑  RICHARD SELOPE THEMA (1886 – 1955) (POSTHUMOUS), thepresidency.gov.za
↑  Makeba chosen for Order of Ikhamanga, www.iol.co.za (באנגלית)
↑  PRESIDENT MOURNS PASSING OF DANCE PIONEER JOHAAR MOSAVAL, thepresidency.gov.za, ‏17/08/2023
↑  Sophie Thoko Mgcina (1938 -), gov.za
↑  CSA Congratulates Jacques Kallis on Ikhamanga Award, Cricket World
דן בישופ

ג'יימס דניאל בישופ (באנגלית: James Daniel Bishop; נולד ב-1 ביולי 1964) הוא עורך דין ופוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס התשיעי של מדינת קרוליינה הצפונית מספטמבר 2019 עד ינואר 2025. בבחירות 2024 התמודד לתפקיד התובע הכללי של קרוליינה הצפונית, אך הפסיד למועמד הדמוקרטי ג'ף ג'קסון.
ביוגרפיה

בישופ נולד בשארלוט, העיר המאוכלסת ביותר בקרוליינה הצפונית. ב-1986 השלים לימודי תואר ראשון במנהל עסקים באוניברסיטת קרוליינה הצפונית בצ'אפל היל וב-1990 קיבל תואר שני במשפטים מבית הספר למשפטים של האוניברסיטה. בשנים 2004–2008 היה בישופ חבר בוועדת מחוז מקלנבורג.
ביוגרפיה > בית הנבחרים המדינתי של צפון קרולינה

לאחר היעדרות בת שש שנים מהפוליטיקה של ארצות הברית, נבחר בישופ לבית הנבחרים של קרוליינה הצפונית לתקופת כהונה אחת מטעם מחוז 104, המייצג את דרום שארלוט (2015–2017). במערכת הבחירות לבית הנבחרים גבר על אריק קייבל, מועמד המפלגה הליברטריאנית. הוא ירש את רות סמואלסון, אשר פרשה מבית הנבחרים.
ביוגרפיה > הסנאט המדינתי של צפון קרולינה

במהלך בחירות 2016 בארצות הברית נבחר בישופ לסנאט של קרוליינה הצפונית, הבית העליון בבית המחוקקים, וייצג את מחוז הבחירה מספר שלושים ותשע. הוא החליף את בוב רוצ'ו, שלא התמודד מחדש לסנאט. ביום הבחירות הכלליות שנערך בנובמבר 2016 זכה בישופ בכ-53% מקולות הבוחרים, וגבר על מועמד המפלגה הדמוקרטית שיקבל כ-47%. במהלך מושב הסנאט בשנים 2017–2019 היה יושב ראש משותף של הוועדה הנבחרת לרפורמה משפטית ואיחוד מחוזות, סגן יו"ר הוועדה לענייני בחירות וחבר במספר ועדות אחרות.
בישופ היה האדריכל של "חוק הפרטיות והביטחון של מתקני ציבור" בבית הנבחרים של קרוליינה הצפונית. חקיקה שנויה במחלוקת זו הגבילה טרנסג'נדרים להשתמש במתקנים ציבוריים המופרדים מגדרית, למעט אלה המזדהים לפי המין הביולוגי שלהם כפי שהוגדר בתעודת לידתם. הצעת החוק, שנחתמה כחוק בידי המושל הרפובליקני פט מקרורי ביטלה גם חוק מקומי שהועבר בידי מועצת עיריית שארלוט האוסר אפליה ועל כל ממשלה מקומית בקרוליינה הצפונית לחוקק הגנות חדשות לקהילת הלהט"ב. מבקרי החוק טענו כי הוא מנוגד להתיקון הראשון לחוקת ארצות הברית.
ביוגרפיה > בית הנבחרים של ארצות הברית

ב-10 בספטמבר 2019 התקיימו בחירות מיוחדות לבית הנבחרים במחוז הקונגרס התשיעי של קרוליינה הצפונית, לאחר שמושב זה נותר ריק מאז התכנס הקונגרס ה-116 של ארצות הברית. מושב זה נותר ריק לאחר שמועצת הבחירות של מדינת קרוליינה הצפונית מיאנה לאשר את תוצאות הבחירות שנערכו בבחירות 2018 במחוז עקב טענות להונאת בחירות. בשל האשמות אלה, המירוץ זכה לתשומת לב לאומית משמעותית. בבחירות המקוריות שנערכו בנובמבר 2018 הוביל מארק האריס, המועמד הרפובליקני, על דן מקרידי, מועמד המפלגה הדמוקרטית, ברוב של 905 קולות. למרות זאת, טענות על הונאת בחירות מנעו את אישור התוצאות. ב-18 בפברואר 2019 החלה מועצת הבחירות של קרוליינה הצפונית לדון בעניין, וב-21 בפברואר קבעה המועצה פה אחד לקיים בחירות חוזרות. מקרידי זכה שוב בבחיורת המקדימות שנערכו במפלגה הדמוקרטית, ובבחירות המקדימות הרפובליקניות זכה בישופ. בישופ זכה בקושי בבחירות עם 50.7% מקולות הבוחרים בעוד מקרידי זכה בכ-49% מהקולות.
ב-6 בינואר 2021, בישופ היה אחד מתוך 147 נציגים רפובליקנים שהתנגדו לאשרר את תוצאות הבחירות לנשיאות. בהמשך אותו חודש, התנגד למשפט הדחה של הנשיא לשעבר, דונלד טראמפ.
התמודד לכהונה נוספת בבית הנבחרים בבחירות 2022, ונבחר לאחר שקיבל 69.9% מהקולות. הוא חבר בוועדת ביטחון המולדת של בית הנבחרים ובוועדת המשפט של בית הנבחרים.
ביוגרפיה > בחירות לתובע הכללי של צפון קרולינה

ב-3 באוגוסט 2023 הכריז בישופ כי בכוונתו להתמודד לתפקיד התובע הכללי של קרוליינה הצפונית, במקום לכהונה נוספת בבית הנבחרים האמריקאי. במהלך התמודדותו בבחירות המקדימות של המפלגה הרפובליקנית זכה לתמיכתם של נשיא ארצות הברית לשעבר דונלד טראמפ וחברי בית הנבחרים מאט גייטס ולורן בוברט. בבחירות הכלליות הפסיד למועמד הדמוקרטי ג'ף ג'קסון לאחר שגרף 48.57% מקולות הבוחרים.
ביוגרפיה > ממשל טראמפ השני

ב-10 בדצמבר 2024 הכריז נשיא ארצות הברית הנבחר דונלד טראמפ כי בכוונתו למנות את בישופ לסגן מנהל משרד הניהול והתקציב בממשלו השני, בכפוף לאישור והסכמת הסנאט של ארצות הברית.
חיים איישים

בישופ נשוי לגו' ולזוג ילד אחד. הוא משתייך למתודיזם.
הערות שוליים

↑  NC Senate District 39: Dan Bishop faces Lloyd Scher, באתר Charlotte Observer‏, 18 באוקטובר 2016 (באנגלית)
↑  אבי בנט, Does Pat McCrory need protection? One NC senator thinks so, באתר The News & Observer‏, 23 בינואר 2017 (באנגלית)
↑  בריאן מרפי וג'ים מוריל, All mail-in ballots in Bladen, Robeson were tainted, McCready says in asking for re-do, באתר The News & Observer‏, 15 בפברואר 2019 (באנגלית)
↑  אמרי פ. דאלסיו, New election ordered in disputed North Carolina House race, באתר AP‏, 22 בפברואר 2019 (באנגלית)
↑  לי אן קולדוול ואלכס סייץ-וולד, Republican Dan Bishop wins narrow victory in North Carolina special election, באתר NBC News‏, 11 בספטמבר 2019 (באנגלית)
↑  Yourish, Karen; Buchanan, Larry; Lu, Denise (2021-01-07). "The 147 Republicans Who Voted to Overturn Election Results". The New York Times (באנגלית אמריקאית). ISSN 0362-4331. נבדק ב-2024-09-20.
↑  גארי ד. רוברטסון, US Rep. Dan Bishop announces a run for North Carolina attorney general, באתר AP‏, 3 באוגוסט 2023 (באנגלית)
↑  אריס פולי, Trump taps Dan Bishop for budget role, באתר The Hill‏, 10 בדצמבר 2024 (באנגלית)
| --- | --- |
בקרת זהויות :  US Congress: B001311 
בישופ נואם בעצרת בחירות של נשיא ארצות הברית דונלד טראמפ בפאייטוויל, 9 בספטמבר 2019
בריין דריל

| --- | --- |
 מקום הקמה:  סנטה קרוס 
 מוקד פעילות:  סנטה קרוס, קליפורניה, ארצות הברית
 תקופת הפעילות:  2005–2019 (כ־14 שנים)
 סוגה:  דת' מטאל טכני
 חברת תקליטים:  Metal Blade Records
 myspace.com/braindrill
 חברים
 סטיב רטג'סטן דילן ראסקין איוון מונגויה רון קסאי
 
בריין דריל (Brain Drill) היא להקת דת' מטאל טכני אמריקאית מסנטה קרוס שבקליפורניה, ארצות הברית, שנוסדה בשנת 2005. הלהקה חתומה במטאל בלייד רקורדס.
דיסקוגרפיה

(2006) The Parasites - מיני אלבום
(2008) Apocalyptic Feasting
(2010) Quantum Catastrophe
(2016) Boundless Obscenity
חברי הלהקה

הרכב נוכחי
סטיב רטג'סטן - שירה
דילן ראסקין - גיטרה
איוון מונגויה - גיטרה בס
רון קסאי - תופים
סטלנטיס

| --- | --- |


בניין המטה בהופדורפ, הולנד
 נתונים כלליים
 סוג:  חברה ציבורית נסחרת ב- יורונקסט בורסה איטליאנה NYSE FTSE MIB (אנ')  CAC 40
 בורסה:  בורסת פריז (2023–STLAP)  בורסת איטליה (2023–STLAM)  הבורסה לניירות ערך בניו יורק (2021–STLA) 
 תקופת הפעילות:  16 בינואר 2021 – הווה (4 שנים)
 חברות בנות:  אופל  סיטרואן  דודג'  מזראטי  DS אוטומובילס  אלפא רומיאו  פיאט  ג'יפ  ווקסהול מוטורס  פיג'ו  Française de Mécanique
 מיקום המטה:  הולנד אמסטרדם, הולנד
 ענפי תעשייה:  תעשיית הרכב
 מוצרים עיקריים:  מכוניות
 הכנסות:  189,544,000,000 אירו (נכון ל־2023) 
 רווח תפעולי:  22,376,000,000 אירו (נכון ל־2023) 
 רווח:  18,625,000,000 אירו (נכון ל־2023) 
 הון עצמי:  72,400,000,000 אירו (נכון ל־2022) 
 יו"ר:  ג'ון אלקן
 מנכ"ל:  קרלוס טבארס
 עובדים:  258,275
  
 www.stellantis.com
 
סטלנטיס .N.V (בשפת המקור .Stellantis N.V, פירוש: "של זה המבהיר עם הכוכבים"; מהפועל הלטיני stello) הוא תאגיד רב לאומי, המייצר כלי רכב שמשרדו בהופדורפ שבהולנד. התאגיד נוצר בינואר 2021 כתוצאה ממיזוג של קבוצת PSA וקבוצת פיאט קרייזלר (FCA) האיטלקית-אמריקאית (לאחר השלמת הסכם מיזוג 50-50). הקבוצה כוללת 14 מותגים: אבארט (אנ'), אלפא רומיאו, קרייזלר, סיטרואן, דודג', DS אוטומובילס, פיאט, ג'יפ, לנצ'יה, מזראטי, אופל, פיג'ו, ראם (אנ') וווקסהול מוטורס. השם "סטלנטיס" משמש אך ורק כמותג ארגוני, בעוד ששמות המותגים והלוגו שלהם נותרו ללא שינוי בעת המיזוג.
לתאגיד 258,275 עובדים, נוכחות ביותר מ-130 מדינות ועם מפעלי ייצור ב-30 מדינות. הקבוצה מתכננת שיהיו זמינים 39 סוגי כלי רכב חשמליים שלה עד סוף שנת 2021.
שווי התאגיד עמד לאחר המיזוג על 43.4 מיליארד אירו. בשנת 2024, החברה דורגה במקום ה-28 בפורצ'ן גלובל 500, ובמקום ה-59 בפורבס גלובל 2000.
היסטוריה

בתחלית 2019 ביקשה קבוצת FCA להתמזג עם רנו והגיעה להסכם זמני עם החברה. עם זאת התנהגות ממשלת צרפת בההלך העסקה הוביל לביטולה, מגזין "האקונומיסט" דיווח כי "עבור FCA זו הפרעה עתידית". לחברת ניסאן היו חששות מהעסקה שמה זו תוביל להשפעת הברית שלה עם חברת רנו.
לאחר מכן, פנתה FCA לקבוצת PSA הצרפתית, המיזוג שהוסכם רשמית בדצמבר 2019 נועד ליצור את יצרנית הרכב הרביעית בגודלה בעולם על ידי מכירות רכב גלובליות עם חיסכון שנתי צפוי בעלויות של 3.7 מיליארד אירו, או כ-4.22 מיליארד דולר.
ב-21 בדצמבר 2020 הודיעה הנציבות האירופית על אישור המיזוג.
המיזוג אושר ב-4 בינואר 2021 על ידי בעלי המניות של FCA ו-PSA והעסקה הושלמה ב-16 בינואר 2021. מניות החברה החדשה החלו להיסחר בבורסה של מילאנו (MTA) וביורונקסט פריז ב-18 בינואר 2021 ובבורסה של ניו יורק ב-19 בינואר 2021, תחת הסימול "STLA". נכון ל-24 במאי 2021 כל המותגים כבר היו חלק מקבוצת סטלנטיס.
בשנת 2021 מנכ"ל החברה הציב אתגר למותגי הקבוצה להוכיח את עצמם בתוך חלון זמן של 10 שנים, בתמורה להשקעה נחוצה במודלים וטכנולוגיה חדשים.
בחודש יולי 2021 חשפה סטלנטיס את "תוכנית ההתחשמלות האסטרטגית" שבמרכזה השקעת 35.5 מיליארד דולר בחשמול כל כלי הרכב שלה עד לשנת 2025.
ישנן ארבע פלטפורמות למכוניות חשמליות שפותחו בשביל המכוניות נחשמליות המתוכננות. בסך הכל הודיעה החברה כי עד סוף 2021 תשקיע למעלה מ-30 מיליארד אירו במותגיה.
ב-24 במאי 2022 חתמה סטלנטיס הסכם עם חברת הבת של סמסונג "סמסונג SDI" המייצרת סוללות להקמת מיזם משותף לייצור סוללות במדינת אינדיאנה שבארצות הברית. הייצור במפעל החדש שייבנה יחל ברבעון הראשון של שנת 2025 והוא יספק סוללות למרבית הדגמים החשמליים של הקבוצה המיועדים עבור השוק האמריקאי. למפעל תהיה קיבולת ייצור של 23 ג'יגה ואט־שעה (GWh) בשנה ולאחר מספר שנים להגדיל את כושר הייצור לקיבולת של 33GWh, מדובר בקיבולת שתאפשר לייצר סדר גודל של 300 אלף עד 500 אלף רכבים חשמליים בשנה. שתי החברות השקיעו למעלה מ-2.5 מיליארד דולר עם אפשרות להגדיל לסכום של 3.1 מיליארד דולר בהתאם לנדרש במיזם. היעד של הקבוצה הוא להגיע לכושר ייצור של 400GWh עד לשנת 2030, כלומר סדר גודל של 4.0 מיליון עד 6.7 מיליון רכבים חשמליים בשנה.
התכנון לחישמול המותגים

באוגוסט 2021 חשפה סטלנטיס כי התוכנית שלה היא להציג 21 דגמים חשמליים או היברידיים פלאג-אין עד אמצע 2023.
חלק מהמותגים יציגו עד אמצע 2023 דגמים חשמליים או היברידים פלאג-אין. המותגים שלא יציגו עד שנת 2023 יציגו עד סוף העשור.
| מותג | סוג הנעה | שנת הצגה |
| --- | --- | --- |
| אלפא רומיאו | הנעה חשמלית מלאה | 2022 |
| קרייזלר | לא תציג | - |
| סיטרואן | היברידי פלאג-אין וחשמלי מלא | 2021, 2022 ו-2023 |
| DS אוטומובילס | הנעה חשמלית מלאה | 2021 |
| דודג' | הנעה חשמלית מלאה | 2022 |
| פיאט | לא תציג | - |
| אבארט | לא תציג | - |
| ג'יפ | חשמלי מלא והיברידי פלאג-אין | 2021 ו-2023 |
| לנצ'יה | לא תציג | - |
| מזראטי | היברידי פלאג-אין | 2022 ו-2023 |
| אופל וווקסהול מוטורס | היברידי פלאג-אין וחשמלי מלא | 2021 ו-2022 |
| פיג'ו | היברידי פלאג-אין וחשמלי מלא | 2021, 2022 ו-2023 |
| ראם | לא תציג |  |
מותגי התאגיד

| מותג | שנת הקמה | מנכ"ל |
| --- | --- | --- |
| ארצות הברית ג'יפ | 1941 | כריסטיאן מאונייר |
| ארצות הברית קרייזלר | 1925 | טימותי קוניסקיס |
| ארצות הברית דודג' | 1914 | טימותי קוניסקיס |
| ארצות הברית ראם | 2010 | מייקל קובל |
| ארצות הברית מופאר | 1937 | טימותי קוניסקיס |
| איטליה פיאט | 1899 | אוליבייה פרנסואה |
| איטליה אבארט | 1949 | אוליבייה פרנסואה |
| צרפת סיטרואן | 1919 | וינסנט קובי |
| צרפת פיג'ו | 1882 | לינדה ג'קסון |
| גרמניה אופל | 1862 | מיכאל לושלר |
| אנגליה ווקסהול מוטורס | 1903 | מיכאל לושלר |
| איטליה אלפא רומיאו | 1910 | ז'אן-פילים אימפרטו |
| צרפת DS אוטמובילס | 2014 | ביאטריס פושה |
| איטליה לנצ'יה | 1906 | לוקה נפוליטנו |
| איטליה מזארטי | 1914 | דייוויד גרסו |
ביאורים

↑  spun-off from Dodge brand
הערות שוליים

↑  "stellans, stellantis M - Latin is Simple Online Dictionary". www.latin-is-simple.com (באנגלית). נבדק ב-2021-01-04.
↑  "stellantis" is the genitive, singular form, male and neutral, of "stellans" - or, also, the present active participe of "stello", in that case still meaning "of (him/that who) brights with stars"
↑  "stello, stellas, stellare A, -, stellatum - Latin is Simple Online Dictionary". www.latin-is-simple.com (באנגלית). נבדק ב-2021-01-04.
↑  Fiat Chrysler to Be Renamed Stellantis After Merger With PSA, Wall Street Journal, 15 July 2020
↑  Fiat Chrysler and PSA Group rename merged automaker ‘Stellantis’, Fox Business, 16 July 2020
1 2  Lucas Manfredi, Fiat Chrysler and PSA Group rename merged automaker ‘Stellantis’, FOXBusiness, ‏2020-07-15 (באנגלית אמריקנית)
↑  "Overview | Stellantis". www.stellantis.com. נבדק ב-2021-01-19.
↑  "Stellantis: Building a world leader in sustainable mobility | Stellantis". www.stellantis.com. נבדק ב-2021-01-19.
↑  Fortune Global 500
↑  Forbes Global 2000
↑  Fiat Chrysler proposes 50-50 merger with Renault, TechCrunch (באנגלית אמריקאית)
1 2  "A merger of Fiat Chrysler Automobiles and Renault is no more". The Economist. 2019-06-06. ISSN 0013-0613. נבדק ב-2021-08-05.
↑  Press corner, European Commission - European Commission (באנגלית)
↑  Fiat Chrysler and Peugeot shareholders vote to merge, creating world's fourth-largest car maker, NBC News (באנגלית)
↑  Breana Noble, Stellantis merger to close on Jan. 16 after PSA, FCA shareholders approve, The Detroit News (באנגלית אמריקאית)
↑  News Dashboard | Stellantis, www.stellantis.com
↑  Michael Taylor, Stellantis Gives Its Alfa Romeo, Lancia And DS Brands One Last Chance, Forbes (באנגלית)
↑  Staff, Reuters (2021-05-13). "Stellantis to give each of its 14 car brands 10 years of funding - CEO". Reuters (באנגלית). נבדק ב-2021-08-05.
↑  Stellantis will invest in Alfa Romeo and Lancia for the next 10 years, Motor1.com (בבאנגלית)
↑  Breana Noble, Stellantis CEO says brands have 10 years to prove their worth, The Detroit News (באנגלית אמריקנית)
↑  גיל מלמד, סטלנטיס תשקיע יותר מ-35 מיליארד דולר בחשמול 15 המותגים שלה, באתר https://thecar.co.il/, ‏11/07/2021
↑  cartube, טווח של 800 קילומטר: התוכנית החשמלית של סטלנטיס - cartube, באתר www.cartube.co.il
↑  "Vauxhall owner Stellantis to invest €30bn in electric vehicles". BBC News (באנגלית בריטית). 2021-07-08. נבדק ב-2021-08-05.
↑  cartube, קבוצת סטלנטיס תקים מפעל סוללות בארה"ב יחד עם סמסונג, באתר cartube
↑  cartube, סטלנטיס: 21 דגמים חשמליים ופלאג-אין חדשים עד אמצע 2023 - cartube, באתר www.cartube.co.il
| --- | --- |
בקרת זהויות :  GND: 1246750597  VIAF: 3419163877724946060000   WorldCat (עם VIAF): 3419163877724946060000
תבוכ

| --- | --- |

מראה כללי של העיר
 מדינה:  ערב הסעודית ערב הסעודית
 מחוז:  תבוכ
 שפה רשמית:  ערבית 
 תאריך ייסוד:  1500 לפנה"ס
 גובה:  767 מטרים
 אוכלוסייה:  ‏
  ‑ בעיר:  594,350 (2022)
 קואורדינטות:  28°23′00″N 36°35′00″E﻿ / ﻿28.38333°N 36.58333°E﻿ / 28.38333; 36.58333
 אזור זמן:  UTC +3
  מפת מיקום  מפה מפורטת   (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף תבוכ(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף תבוכ  he tabBackground:;tabBorder:#aaa;defaultTab:0;
 
תַבּוּכ (בערבית: تَبُوك) היא אחת מהערים הגדולות בערב הסעודית ובירת המחוז המערבי ביותר בה הקרוי על שמה. לפי מפקד האוכלוסין האחרון משנת 2022 התגוררו בעיר 594,350 בני אדם.
גאוגרפיה ואקלים

העיר שוכנת בצפון חבל חג'אז בגובה 767 מטרים מעל פני הים בקרבת הגבול עם ירדן, כ-1,090 ק"מ צפון-מערבית לבירה ריאד וכ-130 ק"מ מזרחית לחופו של ים סוף. אקלימה מדברי וקיצוני, וכמות המשקעים קטנה. הקיץ חם מאוד, והחורף נוח עד קר - הקרה שכיחה למדי, ושלג עשוי לרדת בעיר אחת למספר שנים.
סביב העיר משתרעים שטחים חקלאיים נרחבים, שצורתם כשל עיגולים, בשל ממטרות הענק המשקות שטחים עגולים בקוטר של עד כקילומטר. בעיר שדה תעופה והיא מקושרת אל ירדן מצפון ואל ג'דה מדרום באמצעות כביש ארצי מספר 15; כביש ארצי מספר 80 מחבר אותה אל חופו של ים סוף.
היסטוריה

תבוכ שוכנת בסמוך למקום בו לפי המסורת הערבית נערך קרב תבוכ (אנ') שפתח בשנת 628 את הסכסוך הממושך בין הערבים בהנהגת מוחמד לבין הביזנטים. העיר נזכרה באחד המסמכים הסוואהיליים המוקדמים ביותר הידועים, "Utendi wa Tambuka" ("סיפורה של טמבוקה", היא תבוכ). המסמך, שהתגלה בקניה, מתוארך לשנת 1728, והוא שיר אפי המתאר את המלחמות והקרבות בין הביזנטים לערבים ולעות'מאנים אחריהם. חוקרים מערביים מטילים ספק בכך שהקרב נערך כלל ועיקר, אם כי בעולם הערבי הוא נתפס כעובדה היסטורית.
תבוכ שוכנת על קטע מסילת הרכבת החג'אזית שנחנך ב-1908, אך כיום הוא אינו פעיל. מבנה תחנת הרכבת עדיין ניצב בעיר.
הערות שוליים

↑  Tabouk Region (Saudi Arabia): Places in Governorates - Population Statistics, Charts and Map, citypopulation.de
↑  Swahili alphabet, pronunciation and language, omniglot.com
| --- | --- |
בקרת זהויות :  NLI: 987007487150605171  GND: 7754234-4  LCCN: n2003122202  VIAF: 151471578   WorldCat (עם VIAF): 151471578 
ערך זה הוא קצרמרבנושא גאוגרפיה של ערב הסעודית ובנושא יישובים במזרח התיכון. אתם מוזמנים לתרום לוויקיפדיה ו.
יצחק שטיילינג

כדורגלני מכבי יפו ב-1968. מימין לשמאל: יוסף סדרינה, יצחק שטיילינג, יצחק בלום, דוד אלעזר
יצחק שטיילינג (1 באוגוסט 1949, יפו, ישראל – 9 באוקטובר 1971, תל אביב, ישראל), היה כדורגלן ישראלי, אשר שיחק בעמדת הקשר הנסוג ומזוהה עם קבוצת מכבי יפו.
קורות חייו

יצחק שטיילינג נולד בשכונת גבעת עלייה ביפו, לראובן (1924–1980) ניצול שואה יליד לבוב, ולחנה (1923–2011). המשפחה התגוררה בסמוך לקולנוע גלרון. בגיל 11 הצטרף לקבוצת הילדים של מכבי יפו. משחקו הראשון בבוגרים נערך ב-28 במאי 1966 מול הפועל פתח תקווה, במחזור האחרון של עונת 1965/1966 בליגה הלאומית. שטיילינג שיחק בתפקיד קשר נסוג, היה גבה קומה ונודע במשחקו האלגנטי והמדויק. הוא התחבב על אוהדי הקבוצה והנהלתה ונודע בכינויו "סינג סינג" משום דמיונו הפיזי לסולן להקת הרוק שהייתה פופולרית בישראל "The sing sing". בנוסף כונה על ידי אוהדי הקבוצה "פנג'אר" (מלאדינו: סלק, מילה השאולה מטורקית: Pancar) משום שפניו היו מאדימות מאוד כאשר רץ.
שטיילינג התבלט כאחד הקשרים המחוננים בליגה. הוא שיחק בשורות הקבוצה 100 משחקי ליגה ובהם כבש 3 שערים. משחקו האחרון בשורות מכבי יפו היה ב-18 באפריל 1970, בשלהי עונת 1969/1970 בליגה הלאומית מול הפועל כפר סבא. הקבוצה שאומנה על ידי איינשטיין קליש ירדה בסיום העונה לליגה א' שהייתה השנייה בישראל. בסיום העונה ביקש שטיילינג וקיבל שחרור ממכבי יפו, ועבר לשחק בבית"ר תל אביב.
ב-1967 זומן שטיילינג על ידי רחביה רוזנבוים לשורות נבחרת הנוער בכדורגל והשתתף עימה בטורניר הכדורגל בקאן. ב-1969 נכלל שטיילינג בסגל הנבחרת לגביע אסיה לנוער(אנ') שנערך בבנגקוק ובו סיימה הנבחרת במקום הרביעי, לאחר שהפסידה לנבחרת איראן בכדורגל 1–2 במשחק על המקום השלישי.
ב-1969 במהלך טורניר גביע אסיה לנוער שנערך בבנגקוק חש שטיילינג בכאבים עזים בפלג גופו התחתון. עם שובו לישראל נמצא כי לקה בסרטן האשכים. הוא נותח והחל בטיפול רפואי, אך המחלה התפשטה בגופו. לאחר שעבר ממכבי יפו לבית"ר תל אביב חלה החמרה במצבו ובפועל לא שיחק במשחקי הקבוצה. שטיילינג הלך לעולמו ב-9 באוקטובר 1971 והובא למנוחות בבית העלמין הדרום בחולון. ב-1973 נערכו משחקי הוקרה לזכרו במסגרת "גביע לזכר יצחק שטיילינג" ובגביע זכתה מכבי יפו.
לקריאה נוספת

ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.
הערות שוליים

↑  משנה מאמן משנה מזל, מעריב, 22 בדצמבר 1968.
↑  דודי פטימר, סיפורה של להקת "הסינג סינג"- כותב ומתחקר: דודי פטימר, באתר "דודיפדיה", 8 בספטמבר 2018.
1 2  סוף המשחק, העולם הזה, גיליון 1781, 20 באוקטובר 1971, עמוד 28.
↑  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 238. נתונים היסטוריים: ירון משעל.
↑  ניצחון "חלק" על צעירי רמת גן, למרחב, 15 ביוני 1969.
↑  צבי ארליך, הפועל ת"א עדיין במשבר, מעריב, 1 בפברואר 1970.
↑  ישראל רוזנבלט, רומנו שוחרר מהסגל חזום צורף, מעריב, 9 בינואר 1967.
↑  נבחרת הנוער יוצאת לקאן, למרחב, 19 במרץ 1967.
↑  ישראל רוזנבלט, ישראל-איראן היום בבאנגקוק ב"מפגש המאוכזבות" על מקום 3, מעריב, 30 באפריל 1969.
↑  אהרון להב, איראן ישראל 1–2 בהארכה, דבר, 1 במאי 1969.
↑  נפטר הכדורגלן יצחק שטיילינג, מעריב, 12 באוקטובר 1971.
↑  מת יצחק שטיילינג, דבר, 12 באוקטובר 1971.
↑  מכבי יפו זכתה בגביע לזכר הכדורגלן יצחק שטיילינג ז"ל, מעריב, 24 באפריל 1973.
מקרופינה מיקרוסטומה

| מקרופינה מיקרוסטומה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: ארגנטיניים
משפחה:: אופיסטופרוקטיים
סוג:: Macropinna
מין:: מקרופינה מיקרוסטומה
שם מדעי
 Macropinna microstoma ‏צ'פמן, 1939

מקרופינה מיקרוסטומה (שם מדעי: Macropinna microstoma) הוא מין יחיד בסוג Macropinna השייך למשפחת הדגים אופיסטופרוקטיים. דג זה ידוע בזכות מראה ראשו יוצא הדופן. כיפת הראש שקופה ומלאה בנוזל שקוף המאפשר לראות האיברים הפנימיים של הראש.
מאפיינים

עיניו כמו במינים אחרים במשפחה דמויות חבית ופונות מעלה או קדימה בחיפוש טרף. כאשר הן מופנות מעלה הדג יכול לראות דרך קודקוד ראשו השקוף. לדג פה זעיר ורוב גופו מכוסה קשקשים גדולים. הדגים בדרך כלל צפים במים כמעט ללא תנועה, בעומק של 600–800 מטר. בתנאי תאורה קשים מניחים שהעיניים הייחודיות של הדג עוזרות לו לזהות צלליות של טרף השוחה מעליו. החוקרים ברוס רוביסון וקים Reisenbichler הבחינו שכאשר הדג מזהה טרף קטן כגון דגים קטנים ומדוזות הוא מסובב את עיניו קדימה ומטה את גופו משחיה אופקית לאנכים כדי לתפסם. רובינסון מניח שלעיתים הדג נוהג "לגנוב" אוכל מסיפונופורים.
מ. מיקרוסטומה ידוע למדע מאז 1939, אך רק 2004 הצליחו לצלם פרט חי, לכן איורים ישנים יותר אינם מראים את כיפת הראש השקופה, מאחר שזו נהרסת כאשר הדג נמשה אל פני המים.
בלונד (צמד)

| --- | --- |
 תקופת הפעילות:  2012–2019 (כ־7 שנים)
 סוגה:  דיפ האוס 
 חברת תקליטים:  FFRR רקורדס, פרלופון, Eton Messy
 חברים
 ג'ייקוב מנסון אדם אנגלפילד
 
בלונד (באנגלית: Blonde) הוא צמד מפיקים מוזיקליים בריטי, המורכב מג'ייקוב מנסון ואדם אנגלפילד. הצמד היה אחראי לכתיבת ולהפקת מספר שירים, בין היתר הסינגל "Lay It All on Me" של רודימנטאל בשיתוף אד שירן, "Answerphone" של בנקס & רנקס ואלה אייר בשיתוף יאנג ביין (אנ'), הסינגל "Just My Type" של The Vamps, והסינגל "Houdini" של KSI בשיתוף Swarmz (אנ') וטיון ויין (אנ').
קריירה מוזיקלית

ב-2012, הצמד הוציא את הסינגל "Talk To You".
ב-2013, הצמד הוציא את הסינגלים "Be Mine" ו-"It's You".
ב-2014, הצמד הוציא, בשיתוף פעולה עם ריאן אשלי, את הסינגל "Foolish". בהמשך השנה, הצמד הוציא, בשיתוף פעולה עם צ'ארלי טפט (אנ'), את הסינגל "Higher Ground". ב-21 בנובמבר באותה שנה, הצמד הוציא, בשיתוף פעולה עם מליסה סטיל (אנ'), את הסינגל "I Loved You".‏
ב-14 בינואר 2015, הצמד הוציא, בשיתוף פעולה עם Pianoman, את הסינגל "Cast A Spell". ב-10 באפריל באותה שנה, הצמד הוציא, בשיתוף פעולה עם אלכס ניואל, את הסינגל "All Cried Out".‏ ב-14 באוגוסט באותה שנה, הצמד הוציא, בשיתוף פעולה עם קרן הארדינג, את הסינגל "Feel Good (It's Alright)".
ב-18 במרץ 2016, הצמד הוציא את הסינגל "Nothing Like This". ב-1 ביולי באותה שנה, הצמד התארח, יחד עם סיגלה, בסינגל "Don't Need No Money" של אימאני ויליאמס (גר').
ב-16 ביוני 2017, הצמד הוציא, בשיתוף פעולה עם אסטריד אס, את הסינגל "Just for One Night".
ב-6 ביולי 2018, הצמד הוציא, בשיתוף פעולה עם ברין כריסטופר, את הסינגל "Me, Myself & I".‏
הערות שוליים

↑  New Noise Blonde, Wonderland Magazine (אורכב 04.05.2016 בארכיון Wayback Machine), Retrieved 21 November 2014.
↑  BBC Radio One Twitter feed (אורכב 24.03.2016 בארכיון Wayback Machine), retrieved 22 November 2014.
↑  BBC Radio 1 playlist (אורכב 08.12.2014 בארכיון Wayback Machine), BBC, retrieved 22 November 2014.
↑  "OMI's Cheerleader tops Official Singles Chart for a second week". Officialcharts.com.
↑  "Me, Myself & I (feat. Bryn Christopher) – Single by Blonde on iTunes". iTunes Store (US). ארכיון מ-2018-07-06. נבדק ב-6 ביולי 2018. {{cite web}}:  (עזרה)
| --- | --- |
בקרת זהויות :  MusicBrainz: 68456236-20b1-4ac2-a5a9-b98ae41bd2a6